
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 217 

4 Σεπτεμβρίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

320. Ινστιτούτο Αμυντικών Αναλύσεων του Υπουρ- 

γείουΕθνικής Άμυνας. 1 

321. Κύρωση και θέση σε ισχύ του 6ου Συμπληρώμα¬ 
τος (Σ6) της Ελληνικής ΦαρμακοποΤας, έκδοση 

IV. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 226/28.6.96 αρμοδιό¬ 
τητας Υπουργ. Εσωτερικών Δημ. Διοίκησης και 
Αποκέντρωσης . 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 320 (1) 

Ινστιτούτο Αμυντικών Αναλύσεων του Υπουργείου Εθνι¬ 
κής Άμυνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παρ. 22 του Ν. 2292/ 
1995 «Οργάνωση και λειτουργία Υπουργείου Εθνικής 
Άμυνας, διοίκηση και έλεγχος των Ενόπλων Δυνάμεων και 
άλλες διατάξεις» (Α' 35). 

2. Το γεγονός ότι από το παρόν Προεδρικό Διάταγμα 
προκαλείται επιβάρυνση σε βάρος του κρατικού προϋπο¬ 
λογισμού 1996 ύψους 120.000.000 δρχ. για το έτος 1996 
που έχει προβλεφθεί (ΚΑΕ 5184 ΥΠΕΘΑ/ΕΠΥΕΘΑ) και 
150.000.000 δρχ. για το επόμενο έτος. 

3. Την υπ’ αριθ. 375/96 γνωμοδότηση του Συμβουλίου 
της Επικράτειας, με πρόταση του Υπουργού Εθνικής 
Άμυνας, αποφασίζουμε: 

Άρθρο 1 

Ίδρυση 

Ιδρύεται Ερευνητικό Ινστιτούτο με την επωνυμία «Ιν¬ 
στιτούτο Αμυντικών Αναλύσεων» (ΙΑΑ). Το Ινστιτούτο είναι 
Νομικό Πρόσωπο Ιδιωτικού Δικαίου και εποπτεύεται από 
το Υπουργείο Εθνικής Άμυνας. 

Άρθρο 2 

Σκοπός - Επιστημονικοί Τομείς 

1. Σκοπός του Ινστιτούτου είναι η παροχή αποκλει¬ 
στικά στον ΥΕΘΑ αναλύσεων, εκτιμήσεων και γνωμοδοτή¬ 


σεων σε θέματα αμυντικής πολιτικής και εξοπλισμών. 
Ειδικότερα δε το ΙΑΑ έχει ως έργο: 
α. Να παρέχει στον ΥΕΘΑ αποτελέσματα - συμπερά¬ 
σματα αναλύσεων και ποσοτικών εκτιμήσεων σε θέματα 
εθνικής άμυνας, ιδίως αυτών που απαιτούν επιστημονική 
και τεχνολογική γνώση, πληροφόρηση και εμπειρία. 

β. Να αξιολογεί αμυντικά συστήματα και τεχνολογίες σε 
όλες τις φάσεις της ανάπτυξης και χρήσης τους, στα πλαί¬ 
σια του επιχειρηματικού τους προορισμού σε συστηματικό 
επίπεδο. Να ερευνά τις τεχνολογικές εξελίξεις αμυντικών 
συστημάτων καθώς και τα του κόστους των προγραμμά¬ 
των ανάπτυξης και χρήσης τους και των εξόδων λειτουρ¬ 
γίας και συντήρησής τους. 

γ. Να παρέχει στον ΥΕΘΑ γνώμες, συμπεράσματα ανα¬ 
λύσεων σε θέματα αμυντικής βιομηχανίας. 

δ. Να ενημερώνει δημόσιους και ιδωτικούς φορείς για 
την αποστολή και τις ανάγκες των Ενόπλων Δυνάμεων για 
καλύτερη κατανόηση του έργου τους και για να ενθαρρύ¬ 
νει την ορθολογιστική δημόσια συζήτηση θεμάτων εθνι¬ 
κής άμυνας. 

2. Το έργο του ΙΑΑ, όπως περιγράφεται στην παρά¬ 
γραφο 1 του παρόντος άρθρου, ειδικότερα αναπτύσσει τις 
παρακάτω λειτουργίες: 
α. Αξιολόγηση οπλικών συστημάτων, 
β. Εκτίμηση τεχνολογιών, 
γ. Εκτίμηση στρατηγικής και δυνάμεων, 
δ. Ανάλυση πόρων υποστήριξης, ανάπτυξης και λει¬ 
τουργίας οπλικών συστημάτων, 
ε. Κοινωνικοοικονομικές αναλύσεις, 
στ. Ανάλυση θεμάτων αμυντικής βιομηχανίας, 
ζ. Ενημέρωση δημοσίων και ιδιωτικών φορέων. 

Άρθρο 3 

Διοίκηση του Ινστιτούτου 

1. Το Ινστιτούτο διοικείται και διευθύνεται από τον διευ¬ 
θυντή του, ο οποίος διορίζεται με απόφαση του Υπουργού 
για θητεία (3) τριών ετών, η οποία μπορεί να ανανεώνεται. 

2. Ο διευθυντής πρέπει να έχει διδακτορικό δίπλωμα σε 
ειδικότητα που άπτεται του έργου του Ινστιτούτου σε σχε¬ 
τικό επιστημονικό πεδίο, το διερευνητικό και το γενικό¬ 
τερο επιστημονικό του έργο σε τομείς που εντάσσονται 
στις δραστηριότητες του Ινστιτούτου θα πρέπει να είναι 
υψηλής στάθμης και διεθνώς αναγνωρισμένο. Ο Διευθυ¬ 
ντής του Ινστιτούτου θα πρέπει να έχει ενεργό ερευνητική 
δραστηριότητα στους σχετικούς τομείς τόσο κατά τη 
στιγμή της εκλογής του, όσο και κατά τη διάρκεια της θη¬ 
τείας του. Δύναται επίσης να οριστεί ως διευθυντής, ανώ¬ 
τατος απόστρατος, αξιωματικός με ευρεία και αναγνωρι¬ 
σμένη δραστηριότητα στον τομέα των στρατηγικών ανα- 

λύσεων, όπως τεκμηριώνεται από ανάλογες δημοσιεύσεις 
του. 

3. Ο Διευθυντής του Ινστιτούτου έχει τις εξής αρμοδιό¬ 
τητες: 

α. Διοικεί το Ινστιτούτο, προϊσταται των υπηρεσιών και 
το εκπροσωπεί στα δικαστήρια και στις εξώδικες σχέσεις 
του. 

β. Συντάσσει το ερευνητικό και αναπτυξιακό πρόγραμμα 
του Ινστιτούτου, βασισμένο στις ανάγκες του Υπουργού, 
των Γενικών Επιτελείων, του Επιτελείου του Υπουργού 
και του ΓΕΕΘΑ, ύστερα από γνώμη του Επιστημονικού 
Συμβουλίου του Ινστιτούτου. 

γ. Καταρτίζει τον προϋπολογισμό, τον απολογισμό και 
τον ισολογισμό εσόδων - εξόδων του Ινστιτούτου και τους 
υποβάλλει προς έγκριση στο Επιστημονικό Συμβούλιο. 

δ. Αποφασίζει για θέματα πρόσληψης, υπηρεσιακής κα¬ 
τάστασης και πειθαρχίας του επιστημονικού και μη προ¬ 
σωπικού του Ινστιτούτου. 

ε. Αποφασίζει για κάθε άλλο θέμα σχετικό με τη διοί¬ 
κηση και λειτουργία του Ινστιτούτου. 

Αρθρο 4 

Επιστημονικό Συμβούλιο 

1. Στο Ινστιτούτο λειτουργεί πενταμελές επιστημο¬ 
νικό συμβούλιο το οποίο αποτελείται από το Διευθυντή και 
(4) τέσσερις επιστημονικούς συμβούλους κατόχους διδα¬ 
κτορικών διπλωμάτων Ανωτάτων Εκπαιδευτικών Ιδρυμά¬ 
των εσωτερικού ή εξωτερικού. 

2. Τα μέλη του Συμβουλίου διορίζονται με απόφαση του 
ΥΕΘΑ και του κατά περίπτωση αρμόδιου Υπουργού, κατό¬ 
πιν προτάσεως του Διευθυντού. 

3. Το επιστημονικό συμβούλιο έχει κυρίως τις ακόλου¬ 
θες αρμοδιότητες: 

α. Διατυπώνει τη γνώμη του για την σύνταξη του ερευνη¬ 
τικού και αναπτυξιακού έργου του Ινστιτούτου. 

β. Αποτιμά το ερευνητικό έργο του Ινστιτούτου και υπο¬ 
βάλλει σχετική έκθεση, στον Υπουργό Εθνικής Άμυνας. 

γ. Εγκρίνει τον προϋπολογισμό, τον απολογισμό και τον 
ισολογισμό του Ινστιτούτου. 

δ. Καταρτίζει τον εσωτερικό κανονισμό λειτορυγίας του 
Ινστιτούτου τον οποίο υποβάλλει για έγκριση στον ΥΕΘΑ. 

ε. Ασκεί κάθε άλλη αρμοδιότητα που προβλέπεται από 
το παρόν διάταγμα. 

4. Οι θητείες των μελών του επιστημονικού συμβουλίου 
είναι τριετείς και σε τουλάχιστον ένα μέλος ανανεώνεται η 
θητεία του. 

5. Η αποζημίωση των μελών του επιστημονικού συμβου¬ 
λίου καθορίζεται στο ένα δεύτερο (1/2) του βασικού μι¬ 
σθού του 23ου μισθολογικού κλιμακίου για κάθε ώρα συ¬ 
νεδρίασης. Οι δαπάνες λειτουργίες του επιστημονικού 
συμβουλίου, οι οποίες περιλαμβάνουν τα εισιτήρια, τα 
οδοιπορικά και τα έξοδα διαμονής των μελών, βαρύνουν 
τον προϋπολογισμό του Ινστιτούτου και καθορίζονται με 
απόφαση των Υπουργών οικονομικών και Εθνικής Άμυ¬ 
νας. 

Άρθρο 5 

Συμβουλευτική Επιτροπή 

1. Με απόφαση του ΥΕΘΑ μπορεί να συγκροτείται στο 
Ινστιτούτο συμβουλευτική επιτροπή που αποτελείται από 
ανωτάτους αξιωματικούς των Ενόπλων Δυνάμεων. Με την 
ίδια απόφαση ορίζεται ο Πρόεδρος της επιτροπής και το 
έργο της. 

2. Η συμβουλευτική επιτροπή παρέχει στονΥΕΘΑ μέσω 
του Διευθυντή του Ινστιτούτου, συμβουλευτικά, απόψεις 
σε θέματα αρμοδιότητας του Ινστιτούτου. 

3. Η αποζημίωση των μελών της επιτροπής καθορίζεται 
στο ένα δεύτερο (1/2) του βασικού μισθού του 23ου μι- 


σθολογικού κλιμακίου γι ακάθε ώρα συνεδρίασης. 

Άρθρο 6 
Λειτουργίες 

Ανάλογα με τις εκάστοτε ανάγκες του Υπουργείου πε¬ 
ριλαμβάνονται στο πρόγραμμα του Ινστιτούτου οι εξής 
αναλυτικές εργασίες: 

α. Εκτίμηση συστημάτων 

(1) Εκτίμηση αμυντικών συστημάτων που συνεπάγεται 
αξιολόγηση της επιχειρησιακής απόδοσης των συστημά¬ 
των, των τεχνικών δυσκολιών και κόστους αυτών, πάνω 
στην οποία μπορούν να βασιστούν αποφάσεις αγοράς των 
συστημάτων και σχεδίων προγραμματισμού. 

(2) Ευρεία αξιολόγηση επιχειρησιακών αναγκών και των 
τεχνολογιών που ανταποκρίνονται σ’ αυτές. 

(3) Αξιολόγηση συστημάτων και των τριών όπλων (ξη¬ 
ρός, θαλάσσης, αέρος) όπως μηχανοκίνητων συστημά¬ 
των, πυραύλων, αεροσκαφών, ναυτικών μονάδων, συστη¬ 
μάτων διοίκησης, ελέγχου επικοινωνιών και πληροφοριών 
(ΣΔΕΕΠ). 

(4) Αξιολόγηση επιχειρησιακών ή τακτικών απειλών και 
δυνατών αντιμέτρων για την αντιμετώπισή τους. 

(5) Αξιολόγηση οπλικών ή άλλων συστημάτων εγχώριας 
κατασκευής σε όλα τα στάδια της ανάπτυξης και δοκιμών 
τους, περιλαμβανομένων και δοκιμών με πραγματικά 
πυρά. 

β. Τεχνολογική Επιστημονική Αξιολόγηση. 

(1) Το τμήμα παρέχει τεχνική, επιστημονική και αναλυ¬ 
τική βοήθεια για τον προσδιορισμό, ανάπτυξη και χρήση 
προηγμένων τεχνολογιών σε αμυντικά συστήματα. 

(2) Αξιολόγηση εφαρμογών πρωτοεμφανιζόμενων συ¬ 
στημάτων και μεθόδων πληροφορικής. 

(3) Βοηθεί το Υπουργείο στην κατάρτιση τεχνολογικής 
στρατηγικής, μακροπρόθεσμων σχεδίων, και καθορισμό 
επενδυτικών προτεραιοτήτων. 

(4) Αξιολογεί τις επιπτώσεις της τεχνολογικής προόδου, 
τόσο σε Εθνικό όσο και σε διεθνές επίπεδο κάθώς και τις 
επιπτώσεις προγραμμάτων συνεργασίας με τονιδιωτικό 
τομέα, εντόπιο και διεθνή, και με στρατιωτικά κέντρα 
ερευνών άλλων χωρών. 

γ. Ανάλυση Στρατηγικής και Δυνάμεων 

(1) Αξιολόγηση επιχειρησιακής απόδοσης και δομής δυ¬ 
νάμεων μέσα στα πλαίσια της Εθνικής στρατηγικής πολιτι¬ 
κής. 

(2) Ανάλυση κοινών επιχειρήσεων των τριών όπλων σε 
σχέση με μελλοντικές απειλές, δυνατότητες και προβλε- 
πόμενα εξοπλιστικά προγράμματα. 

(3) Ανάλυση επιχειρησικών δογμάτων, ετοιμότητας, υλι¬ 
κής υποστήριξης επιχειρήσεων, σε σχέση με νέες τεχνο¬ 
λογικές δυνατότητες και συστήματα. 

(4) Ανάλυση ευρύτερων στρατηγικών προβλημάτων, πε¬ 
ριφερειακής ασφάλειας, και μέτρων αμοιβαίοιυ αφοπλι¬ 
σμού με γείτονες χώρες. 

δ. Επιχειρησιακή Αξιολόγηση και Μέσα 

(1) Ανάπτυξη μεθοδολογίας για τον υπολογισμό κό¬ 
στους απόκτησης, δοκιμής, χρήσης και συντήρησης οπλι¬ 
κών συστημάτων και δυνάμεων. 

(2) Αξιολόγηση των οικονομικών επιπτώσεων σχεδίων 
πολιτικής και αποφάσεων του Υπουργείου, για την καλύ¬ 
τερη κατανόηση των συνεπειών κυβερνητικών αποφά¬ 
σεων πάνω σε θέματα Εθνικής Άμυνας. 

(3) Αξιολόγηση και αποτίμηση αμυντικής υποδομής, 
υποστήριξης, σχεδιασμού, αγορών, διαχείριση πόρων, εκ¬ 
παίδευσης, ετοιμότητας, βιομηχανικής υποδομής και κι¬ 
νητοποίησης - επιστράτευσης. 

ε. Κοινωνικό - Οικονομικές Αναλύσεις 

(1) Ανάλυση και αξιολόγηση κοινωνικών επιπτώσεων 

αμυντικής πολιτικής στην Ελλάδα και αντιστοίχων επιπτώ¬ 
σεων σε γείτονες χώρες. 

(2) Κοινωνικό - Οικονομικοί παράγοντες και οι επιδρά¬ 
σεις τους πάνω στην Εθνική αμυντική πολιτική, δόγμα και 
στρατηγική. 

(3) Οικονομικοί παράγοντες και επιπτώσεις παραγωγι¬ 
κής ανάπτυξης οπλικών συστημάτων στη χώρα σε σύ¬ 
γκριση με συνεργασίες με άλλες χώρες. 

(4) Μελέτες επιπτώσεων κοινωνικών δραστηριοτήτων 
Ενόπλων Δυνάμεων σε παραμεθόριες περιοχές, επιπτώ¬ 
σεις αμυντικών έργων υποδομής. 

στ. Αναλύσεις Αμυντικής Βιομηχανίας 

(1) Εκτίμηση των δυνατοτήτων της αμυντικής βιομηχα¬ 
νίας στην εγχώρια και διεθνή αγορά. 

(2) Αξιολόγηση της λειτουργίας τους και του παραγόμε- 
νου έργου. 

(3) Προτάσεις για την βελτίωση - εκσυγχρονισμό των 
αμυντικών βιομηχανιών και για την ορθολογικότερη χρήση 
των μέσων και του προσωπικού. 

ζ. 'Αλλες λειτουργίες - Ενημέρωση και Επιμόρφωση 

(1) Επιμόρφωση Αξιωματικών και Υπαλλήλων σχετικών 
Υπουργείων σε θέματα τεχνολογίας οπλικών συστημάτων 
και επιπτώσεων επιστημονικών εξελίξεων στις επιχειρη¬ 
σιακές και διοικητικές λειτουργίες του στρατεύματος. Συ¬ 
νεργάζεται για τα θέματα αυτά με τις σχολές των Ενόπλων 
Δυνάμεων. 

(2) Επιμόρφωση Αξιωματικών σε θέματα διεθνών σχέ¬ 
σεων, ανάλυσης και χρήσεων πληροφορικής. 

(3) Ενημέρωση του κοινού, της Βουλής και των μέσων 
μαζικής ενημέρωσης στις εξελίξεις αμυντικών συστημά¬ 
των, των αναγκών των Ενόπλων δυνάμεων της φύσης των 
κατά καιρούς απειλών, της στρατηγικής για την αντιμετώ¬ 
πισή των, και του έργου και του ρόλου των Ενόπλων Δυνά¬ 
μεων στην εξασφάλιση της ασφάλειας της χώρας. 

(4) Αναλυτικές μελέτες πάνω στους στρατηγικούς και 
τακτικούς λόγους επιλογών οπλικών συστημάτων, επι¬ 
στράτευσης, ετοιμότητας, μέτρων υποδομής και παλλαϊκή 
άμυνα. 

η. Γραφείο Διοικητικού - Οικονομικού 

(1) Παρέχει κάθε διοικητική υποστήριξη για την κατάρ¬ 
τιση και εκτέλεση των ερευνητικών προγραμμάτων, μερι¬ 
μνά για την συγκέντρωση στοιχείων και πληροφοριών 
στους επιστημονικούς τομείς που καλύπτουν οι δραστη¬ 
ριότητες του ινστιτούτου και συλλέγει τα αναγκαία στατι¬ 
στικά και λοιπά συγκριτικά στοιχεία για τη σχεδίαση και 
εκτέλεση των ερευνητικών προγραμμάτων. 

(2) Χειρίζεται τα θέματα πρόσληψης και υπηρεσιακής 
κατάστασης του προσωπικού του ινστιτούτου και μεριμνά 
για τις μετακινήσεις του προσωπικού του στο εσωτερικό 
και εξωτερικό. 

(3) Μεριμνά για την κατάρτιση - έγκριση και εκτέλεση 
του προϋπολογισμού, διαχειρίζεται κάθε δαπάνη, μεριμνά 
για την εκκαθάριση αποδοχών και γενικότερα αποζημιώ¬ 
σεων του προσωπικού, χειρίζεται όλα τα θέματα που σχε¬ 
τίζονται με τα ασφαλιστικά ταμεία, μεριμνά για την εί¬ 
σπραξη κάθε εσόδου και την προμήθεια κάθε μηχανήμα¬ 
τος, υλικού, εφοδίου ή άλλου περιουσιακού στοιχείου. 

(4) Μεριμνά για την διακίνηση της αλληλογραφίας, τη 
δακτυλογράφηση και την αναπαραγωγή εγγράφων, τη φύ¬ 
λαξη και τον καθορισμό των χώρων του ινστιτούτου. 

Άρθρο 7 

Επιστημονικό Προσωπικό 

1. Το επιστημονικό προσωπικό του Ινστιτούτου αποτε- 
λείται από ερευνητές και επιστήμονες διαφόρων ειδικοτή¬ 
των των θετικών επιστημών και τεχνολογίας. 


2. Οι λειτουργίες του Ινστιτούτου απασχολούν μαθημα¬ 
τικούς, φυσικούς, χημικούς, αναλυτές, οικονομολόγους, 
κοινωνιολόγους, ψυχολόγους, στρατηγικούς και επιχειρη¬ 
σιακούς ερευνητές και άλλους ειδικούς επιστήμονες. 

3. Το ανωτέρω προσωπικό προσλαμβάνεται με σύμβαση 
εργασίας ιδιωτικού δικαίου ορισμένου χρόνου, χωρίς πε¬ 
ριορισμό ως προς το ανώτατο όριό του. 

4. Στο Ινστιτούτο μπορεί να αποσπώνται αξιωματικοί 
των Ενόπλων Δυνάμεων, είτε εν ενεργεία, είτε εν απο¬ 
στρατεία με επιχειρησιακή ή επιτελική πείρα. 

5. Μέλη άλλων ερευνητικών ιδρυμάτων και επιστήμονες 
ειδικοτήτων απαραίτητων για τις εκάστοτε αναλύσεις 
μπορούν να καλούνται ως σύμβουλοι και συνεργάτες για 
περιορισμένο χρόνο ή σαν μέλη ερευνητικών επιτροπών 
και ομάδων εργασίας. 

6. Τα μέλη του επιστημονικού προσωπικού θα πρέπει 
κατά προτίμηση να είναι κάτοχοι διδακτορικού διπλώμα¬ 
τος ή μεταπτυχιακού τίτλου σπουδών με σημαντική ερευ¬ 
νητική εμπειρία. 

7. Για κάλυψη των αναγκών του λοιπού προσωπικού 
μπορεί να αποσπάται προσωπικό από το ΥΕΘΑ ή από άλλα 
Υπουργεία, οργανισμούς και νομικά πρόσωπα του ευρύτε¬ 
ρου δημοσίου τομέα. 

Άρθρο 8 

Πόροι - Διαχείριση - Απαλλαγές 

1. Πόροι του Ινστιτούτου είναι: 

α. Η επιχορήγηση από τον τακτικό προϋπολογισμό του 
Υπουργείο Εθνικής Άμυνας για την κάλυψη των εξόδων 
της λειτουργίας και της μισθοδοσίας του προσωπικού του. 

β. Επιχορηγήσεις ή χορηγίες από άλλες πηγές. 

2. Οι πόροι και τα έσοδα του Ινστιτούτου από οποιαδή¬ 
ποτε πηγή και αν προέρχονται, κατατίθενται σε λογαρια¬ 
σμό τράπεζας και η ανάληψη, διάθεση ή πραγματοποίηση 
οποιοσδήποτε δαπάνης γίνεται με ειδική εντολή του διευ¬ 
θυντή ή του νόμιμα εξουσιοδοτημένου από αυτόν. 

3. Το Ινστιτούτο απαλλάσσεται από την καταβολή δα¬ 
σμών, φόρων και τελών οποιοσδήποτε φύσης για τα εισα- 
γόμενα από αυτό ερευνητικά όργανα, εξαρτήματά τους ή 
άλλα υλικά εξοπλισμού που είναι αναγκαία για την εκπλή¬ 
ρωση του σκοπού του, σύμφωνα με τις διατάξεις των άρ¬ 
θρων 8 και 23 παρ. 4 του Ν. 1514/1985 (Α' 13). 

Άρθρο 9 

Προμήθεις - Εκτελέσεις Εργασιών 

1. Οι προμήθειες αναλωσίμων ή μη υλικών, οργάνων, 
μηχανημάτων, επίπλων και σκευών, εργαστηριακού εξο¬ 
πλισμού και βιβλίων και εκτέλεση εργασιών οποιοσδήποτε 
είδους που είναι αναγκαίες για την εκτέλεση των ερευνη¬ 
τικών προγραμμάτων, πραγματοποιούνται με εντολή του 
επικεφαλής του κάθε προγράμματος του Ινστιτούτου. 

2. Οι προμήθειες του Ινστιτούτου πραγματοποιούνται 
σύμφωνα με τις ισχύουσες διατάξεις του Ν. 2286/95 
«Προμήθειες του δημόσιου τομέα και ρυθμίσεις συναφών 
θεμάτων», που προβλέπονται για τη σύναψη και εκτέλεση 
συμβάσεων προμηθειών των Ν.Π.Ι.Δ. 

Άρθρο 10 

Οικονομικός έλεγχος 

1. Για τους οικονομικούς ελέγχους εφαρμόζονται ανά¬ 
λογα οι ισχύουσες διατάξεις για τα ΝΠΙΔ του ευρύτερου 
δημοσίου τομέα. 

2. Το διαχειριστικό έτος του ινστιτούτου συμπίπτει με το 
οικονομικό. 

3.0 Υπουργός Εθνικής Άμυνας μπορεί να ζητήσει οπο¬ 
τεδήποτε εκτάκτους ελέγχους της οικονομικής διαχείρι- 

οης του ινστιτούτου που διενεργούνται με βάση τις κείμε¬ 
νες διατάξεις. 

Αρθρο 11 

Εσωτερικός Κανονισμός 

1. Μέσα σε έξι (6) μήνες από την έναρξη λειτουργίας 
του Ινστιτούτου, το επιστημονικό συμβούλιο καταρτίζει 
και υποβάλλει για έγκριση στον Υπουργό Εθνικής Αμυνας 
τον εσωτερικό κανονισμό λειτουργίας του Ινστιτούτου. Με 
τον εσωτερικό κανονισμό λειτουργίας ρυθμίζονται οι ειδι¬ 
κότερες αρμοδιότητες όλων των οργάνων, οι υποχρεώ¬ 
σεις του κάθε φύσης προσωπικού, ως και κάθε λεπτομέ¬ 
ρεια που είναι αναγκαία για την εύρυθμη και αποδοτική 
λειτουργία του ινστιτούτου. 

2. Μέχρι την έκδοση του εσωτερικού κανονισμού λει¬ 
τουργίας, τα θέματα αυτά ρυθμίζονται με αποφάσεις του 
επιστημονικού συμβουλίου. 

Αρθρο 12 

Διάλυση του Ινστιτούτου 

1. Σε περίπτωση διάλυσης του ινστιτούτου, τα περιου¬ 
σιακά στοιχεία του περιέχονται, χωρίς άλλη διατύπωση 
στο Υπουργείο Εθνικής Αμυνας. 

2. Η αναγκαία τυχόν εκκαθάριση ενεργείται από το ίδιο 
το Ινστιτούτο. 

Άρθρο 13 
Έναρξη Ισχύος 

Η ισχύς του παρόντος αρχίζει από την δημοσίευση στην 
Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 30 Αυγούστου 1996 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 321 (2) 

Κύρωση και θέση σε ισχύ του 6ου Συμπληρώματος (Σ6) 
της Ελληνικής Φαρμακοποίας, έκδοση IV. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 1011/71 άρθρο 1,4 και 5 «περί αναμορφώ- 
σεως της Ελληνικής Φαρμακοποιίας και εκδόσεως συ¬ 
μπληρωμάτων αυτής (ΦΕΚ 204 Α'). 

β. Του άρθρου 3 παρ. 7 του Ν. 1316/83 «Ίδρυση, Οργά¬ 
νωση και αρμοδιότητες του Εθνικού Οργανισμού Φαρμά¬ 
κων κ.λπ.» (ΦΕΚ 3 Α') όπως αντικαταστάθηκε με το άρθρο 
24 περ. Α' περ. 1 του Ν. 1579/85 (ΦΕΚ 217 Α') καθώς και 
τις διατάξεις του άρθρου 8 παρ. 1,2 και 5 του ίδιου νόμου. 

γ. Του Ν. 1425/84 «Κύρωση της σύμβασης για την εκ¬ 
πόνηση Ευρωπαϊκής Φαρμακοποίας και άλλες διατάξεις» 
(ΦΕΚ 30 Α'). 

δ. Το άρθρο 29Α του Ν. 1558 (ΦΕΚ 137/Α726.7.85), 
όπως προσετέθη με το άρθρο 27 του Ν. 2081/92 (ΦΕΚ 
154/Α792. 

2. Τα Π.Δ.: 

α) 148/7.3.89 «Κύρωση και θέση σε ισχύ της της Ελλη¬ 
νικής Φαρμακοποίας, έκδοση IV (ΦΕΚ 70 Α'). 

β) 169/10.4.90 «Κύρωση και θέση σε ισχύ του 1 ου Συ¬ 
μπληρώματος (ΣΙ) της Ελληνικής Φαρμακοποίας, έκδοση 


IV (ΦΕΚ 61 Α'). 

γ) 252/21.6.91 «Κύρωση και θέση σε ισχύ του 2ου Συ¬ 
μπληρώματος (Σ2) της Ελληνικής Φαρμακοποίας, έκδοση 
IV (ΦΕΚ 94 Α’). 

δ) 261/20.8.92 «Κύρωση και θέση σε ισχύ του 3ου Συ¬ 
μπληρώματος (Σ3) της Ελληνικής Φαρμακοποίας, έκδοση 
IV (ΦΕΚ 141 Α'). 

ε) 19/24.2.94 «Κύρωση και θέση σε ισχύ του 4ου Συ¬ 
μπληρώματος (Σ4) της Ελληνικής Φαρμακοποίας, έκδοση 
IV (ΦΕΚ 21 Α'). 

στ) 332/24.10.94 «Κύρωση και θέση σε ισχύ του 5ου 
Συμπληρώματος (Σ5) της Ελληνικής Φαρμακοποίας, έκ¬ 
δοση IV (ΦΕΚ 175 Α’). 

3. Την πράξη ΔΣ/ΕΟΦ αριθμ. 0-429/8/2.5.95. 

4. Ότι από τις διατάξεις του παρόντος Π.Δ/τος προκα- 
λε'ιται δαπάνη 6.000.000 δρχ. και έχει εγγράφει σχετική 
πίστωση στον εγκεκριμένο προϋπολογισμό του Ε.Ο.Φ. οι¬ 
κονομικού έτους 1996 στον ειδικό φορέα 4120 και ΚΑΕ 
4127 για την αντιμετώπιση της σχετικής δαπάνης (σχετ. η 
υπ’ αριθμ. 2032205/2039/0094/2.6.95 απόφαση 
Υπουργού Οικονομικών. 

5. Τις γνωμοδοτήσεις αριθ. 503/95 και 334/96 του 
Συμβουλίου της Επικράτειας με πρόταση του Υφυπουρ¬ 
γού Υγείας και Πρόνοιας. 

6. Την κοινή απόφαση του Πρωθυπουργού και Υπουρ¬ 
γού Υγείας και Πρόνοιας υπ’ αριθ. ΔΥ3α/οικ. 158/29.1.96 
ΦΕΚ 59Β «Ανάθεση αρμοδιοτήτων στους Υφυπουργούς 
Υγείας και Πρόνοιας» Φραγκλίνο Παπαδέλλη και Θεό¬ 
δωρο Κοτσώνη, αποφασίζουμε: 

Άρθρο 1 

Κυρώνεται και τίθεται σε ισχύ το 6ο Συμπλήρωμα (Σ6) 
της Ελληνικής Φαρμακοποίας, έκδοση IV που καταρτί¬ 
στηκε από τον Εθνικό Οργανισμό Φαρμάκων. 

Άρθρο 2 

Η κυρωθείσα με το Π.Δ. 106/74 (ΦΕΚ 33 Α') Ελληνική 
Φαρμακοποιία III, παύει να ισχύει. 

Άρθρο 3 

Η ισχύς του Π.Δ/γματος αρχίζει από της δημοσιεύσεως 
στην Εφημερίδα της Κυβερνήσεως. 

Στην Υφυπουργό Υγείας και Πρόνοιας ανατίθεται η δη¬ 
μοσίευση και εκτέλεση του παρόντος Διατάγματος. 

Αθήνα, 29 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

ΦΡΑΓΚΛΙΝΟΣ ΠΑΠΑΔΕΛΛΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο σκεπτικό του Π.Δ/τος 226/28.6.96 που δημοσιεύ- 
θηκε στο ΦΕΚ 174/τ.Α'/30.7.96 στη σελίδα 3043 και συ¬ 
γκεκριμένα στην παρ. 7 αυτού, διορθώνεται το εσφαλμένο 
«7. Την 161/1996 γνωμοδότηση του Συμβουλίου της Δη¬ 
μόσιας Διοίκησης και Αποκέντρωσης, αποφασίζουμε:» 
στο ορθό «7. Την 161/1996 γνωμοδότηση του Συμβου¬ 
λίου της Επικράτειας με πρόταση του Υπουργού Εσωτερι¬ 
κών, Δημόσιας Διοίκησης και Αποκέντρωσης, αποφασί¬ 
ζουμε:». 

(Από το Υπ. Εσωτερικών Δημ. Διοίκησης και Απ/σης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





